KINNITATUD
Kaitseväe Akadeemia ülema
17.09.2024 käskkirjaga nr 1500

VANEMALLOHVITSERIDE PÕHIKURSUSE TUNNUSLIPU KIRJELDUS JA KASUTAMISE KORD

1.	KORRA EESMÄRK 
1.1.	Vanemallohvitseride põhikursuse tunnuslipu kirjelduse ja kasutamise kord sätestab Kaitseväe Akadeemia kutseõppe õppekava „Sõjaväeline juhtimine vanemallohvitseridele“ alusel toimuva vanemallohvitseride põhikursuse tunnuslipu kirjelduse ja kasutamise.
1.2.	Vanemallohvitseride põhikursuse (edaspidi kursus) üheks identiteedi märgiks on kursuse tunnuslipp. Kursuse tunnuslipp hoiab ja süvendab kursuse ühtekuuluvustunnet ja sümboliseerib allohvitseridele omaseid kõrgeid väärtuseid ja hoiakuid. 
1.3. 	Vastava õppeaasta kursusele tunnuslipu omistamisele eelneb meeskondlikest harjutustest koosnev üritus ehk lipulunastus. Lipulunastusel demonstreeritakse kursuse ühtsust, koostöövõimet, nutikust ning füüsilist ja vaimset tugevust. 

2.	TUNNUSLIPU KIRJELDUS
2.1.	Tunnuslipp on ristkülikukujuline.
2.2.	Tunnuslipu mõõdud on 45 x 60 cm.
2.3.	Tunnuslipp on sinist värvi, kuldsete tähtedega.
PANTONE värvid:
Sinine: reflex blue.
Kollane/kuldne: 130.
2.4.	Tunnuslipp on ääristatud narmastega.
2.5.	Tunnuslipp on tunnel taskutega.
2.6.	Tunnuslipu varras puidust 2 m, tume peits, ühes tükis, terav otsik.
2.7.	Tunnuslipu ühel küljel on Kaitseväe Akadeemia tunnuslipu kujutis (Kaitseväe Akadeemia embleem, mille kohal on tekst „Mente et ense pro patria“ ja all 1.X.1923) Teisel küljel tekst „Vanemallohvitseride põhikursus“ ning vanemallohvitseride kursuse lõpumärk.

3.	TUNNUSLIPU VARDALE KINNITATAV PLAAT
3.1.	Tunnuslipu vardale kinnitatakse lõpetanud vanemallohvitseride kursuse tunnus hõbedasel metallplaadil 2 x 1,5 cm.
3.2.	Plaadil kasutatakse kursuse nimetust lühendiga ja lisatakse kursuse toimumise aeg.

Näidis:

VAPK – 00
09.2024 –
06.2025

4.	TUNNUSLIPU KASUTAMINE
4.1. 	Tunnuslippu kasutatakse Kaitseväe Akadeemia rivistustel, kus osaleb vanemallohvitseride põhikursus.
4.2. 	Tunnuslipp on kaasas põhikursuse õppustel, pikematel väljaõppeüritustel või kui selleks on antud käsk (välja arvatud, kui tegevuste iseloom ei luba väärikalt tunnuslippu kasutada). Vastavasisulise otsuse teeb õppurkorpuse juhtkond.
4.3. 	Muudel juhtudel on tunnuslipp õppurkorpuse juhtkonna määratud lipuhoidjas. 

5.	LÕPPSÄTTED
5.1.	Tunnuslipu kasutamisel juhindutakse käesolevast korrast.

Vanemallohvitseride põhikursuse tunnuslipp: